Ինչպե՞ս է այսօր իրեն զգում կաթոլիկությունը Ֆրանսիայում՝ ավելի քան 1 500 տարի լինելով որպես «Եկեղեցու ավագ դուստր»։ Մինչև 1938 թ. Ֆրանսիան աշխարհում առաջին տեղն էր գրավում մկրտված կաթոլիկների թվով։ Այժմ նա գտնվում է վեցերորդ տեղում՝ առջևում թողնելով այնպիսի երկրների, ինչպիսիք են Ֆիլիպիններն ու ԱՄՆ–ը։ 45 մլն ֆրանսիացի կաթոլիկներից միայն 6 մլնն է կանոնավորաբար հաճախում պատարագների։ Ֆրանսիացի կաթոլիկների շրջանում վերջերս անցկացված մի հարցման արդյունքներով պարզվեց, որ նրանց 65%–ը «ոչ մի ուշադրություն չի դարձնում սեռական հարցերի վերաբերյալ եկեղեցու ուսուցումներին», իսկ նրանցից 5%–ի համար Հիսուսը «ոչինչ էլ» չի ներկայացնում։ Ահա նման բացասական միտումներն էլ պապին ստիպել էին 1980 թ.–ին Ֆրանսիա կատարած այցի ժամանակ հարցնել. «Ֆրանսիա՛, որտե՞ղ են քո մկրտության ժամանակ տված խոստումները»։